25/02/2015 | Administración LocalMunicipal
Mugardos
Anuncio de notificación a don Juan Vila Romero

Ignorándose o enderezo actual de D. Juan Vila Romero, polo presente, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á practica da notificación mediante publicación do presente anuncio no Boletín Oficial da Provincia para coñecemento do interesado a Resolución da Alcaldía núm.100/2015, de data 11.02.2015, que a continuación se transcribe: “Atendido o informe emitido –previa inspección visual dende o exterior do inmoble - pola arquitecta municipal en data 09.02.2015, no que se pon de manifesto que no edificio sito en R/ Corzás núm.27, parcela de referencia catastral: 0524118NJ6102S, existe un problema de salubridade e seguridade polo mal estado do edificio, observándose que: · O edificio está en mal estado e desocupado. · No interior hai amoreado entullos dor forxado e da cuberta, mesturados con maleza. · A fachada posterior está en parte oculta pola maleza, que medra en toda a altura e se estende polo terreo. · No revestimento aparecen fisuras, sobre todo nos linteis da planta primeira, pero en xeral non se aprecian deformacións nos muros. Conserva as vigas de madeira. · Conserva varias ringleiras de tella na coroación dos muros e sobre o topete que poden desprenderse e caer na rúa. Non constan desprendementos recentes. · O engadido sobre o voo, na fachada traseira, pode caer cara ao propio terreo ao estar sen cuberta e envolto na maleza. Tendo en conta, que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, regulan os deberes de uso, conservación e rehabilitación así como o deber de conservación e as ordes de execución, e que o artigo 51 do PXOM indica que se obrigará aos propietarios de calquera clase de edificacións a conservar todas as partes da construción en perfecto estado de solidez, a fin de que non poida comprometerse a seguridade pública. Atendido o anterior, así como a proposta do concelleiro de urbanismo, patrimonio e medio ambiente de data 10.02.2015, pola presente RESOLVO: Primeiro.- Incoar expediente de orde de execución por razóns de salubridade e seguridade a D. JAMES HENRY GUENTHER DYKES, como titular catastral do inmoble arriba indicado, dándolle audiencia no expediente para que, no prazo de dez (10) días hábiles contado dende o día seguinte ao da notificación da presente Resolución, formule as alegacións e presente os documentos e xustificantes que estime pertinentes. Segundo.- Ordenar a D. JAMES HENRY GUENTHER DYKES como titular catastral do inmoble arriba indicado, que no prazo de un (1) mes contado dende o día seguinte ao da notificación da presente Resolución, e como medidas urxentes de salubridade e seguridade, proceda á adopción das seguintes medidas: - A demolición parcial dos restos da cuberta e do forxado, deixando as vigas. - A limpeza de entullos e maleza do interior da construción e da parcela. - A corta da maleza adherida á fachada posterior e a demolición do corpo engadido sobre o voo na fachada traseira. - A revisión das tellas sobre as coroacións dos muros, retirando as rotas e fixando as que estean soltas. - O tapiado con taboleiros ou similar dos ocos da planta primeira. Terceiro.- Apercibir a D. JAMES HENRY GUENTHER DYKES como titular catastral do inmoble arriba indicado, de que transcorrido o citado prazo sinalado sen ter cumprimentado este requirimento, procederase polo concello á execución subsidiaria ou á execución forzosa mediante a imposición de multas coercitivas de 300 a 6000 euros reiterables ata lograr a execución das medidas ordenadas. Sen prexuízo da acción sancionadora que corresponda. Cuarto.- Notificar a presente Resolución aos interesados no expediente.” RECURSOS: Contra o presente acordo, definitivo en vía administrativa, poderase interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ao da notificación, segundo establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderase impugnar directamente o acto que se lle notifica ante o orde xurisdicional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 16 de febreiro de 2015 O ALCALDE, Asdo) XOSÉ FERNÁNDEZ BARCIA